**Ministru kabineta noteikumu projekta**

**„Prasības mazumtirdzniecības uzņēmumiem, kas veic papildu, vietēja mēroga un ierobežotas darbības ar dzīvnieku izcelsmes pārtiku”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 25.panta 12.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Eiropas Parlamenta un Padomes 2004.gada 29.aprīļa Regulas Nr.853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku, (turpmāk –Regula Nr.853/2004) nosacījumiem, visiem pārtikas aprites uzņēmumiem (turpmāk – uzņēmums), kas piegādā dzīvnieku izcelsmes produktus citam uzņēmumam, ir nepieciešama uzņēmuma atzīšana. To nosaka Regulas Nr.853/2004 II nodaļas 4.pants. Regulas Nr.853/2004 1.panta 5.punkta „b” apakšpunkta „ii” apakšpunkts ļauj mazumtirdzniecības uzņēmumam piegādāt dzīvnieku izcelsmes pārtiku citam mazumtirdzniecības uzņēmumam arī bez uzņēmuma atzīšanas, neievērojot Regulas Nr.853/2004 prasības, kas citkārt būtu jāievēro. Saskaņā ar nacionālajiem normatīvajiem aktiem tā ir papildu, vietēja mēroga un ierobežota darbība. Uzņēmuma atzīšana ir maksas pakalpojums, turklāt uzņēmums ne tikai maksā par atzīšanu, bet atzītam uzņēmumam ir arī jāizpilda virkne papildu prasību, kas prasa papildu izmaksas. Nelieliem uzņēmumiem, kas ražo dzīvnieku izcelsmes pārtiku mājas apstākļos un vēlētos to piegādāt veikalam vai ēdināšanas uzņēmumam, patlaban tas ir aizliegts, un atzīšana šādiem uzņēmumiem ir nopietns finansiāls slogs.Sagatavotā Ministru kabineta noteikumu projekta „Prasības mazumtirdzniecības uzņēmumiem, kas veic papildu, vietēja mēroga un ierobežotas darbības ar dzīvnieku izcelsmes pārtiku” (turpmāk – noteikumu projekts) mērķis ir ar nacionālo normatīvo aktu noteikt prasības mazumtirdzniecības uzņēmumiem, kas mājas apstākļos veic darbības ar dzīvnieku izcelsmes pārtiku.Tiesiskā regulējuma mērķis ir atbalstīt uzņēmumus, kas ražo dzīvnieku izcelsmes pārtiku mājas apstākļos (turpmāk – mājražotāji), samazinot to administratīvo un finansiālo slogu, un atvieglot dzīvnieku izcelsmes pārtikas apriti starp mazumtirdzniecības uzņēmumiem.Noteikumu projekts nosaka:1) kas ir mājražotājs;2) kas ir piegāde tieši galapatērētājam;3) kas ir piegāde citam uzņēmumam;4) kas ir mazs dzīvnieku izcelsmes pārtikas daudzums.Noteikumu projektā noteikts, ka mazs dzīvnieku izcelsmes pārtikas daudzums ir ne vairāk kā 30% no kopējā saražotā dzīvnieku izcelsmes pārtikas apjoma, kas nepārsniedz 4000 kg mēnesī, un tā šo noteikumu izpratnē tiek uzskatīta par papildu darbību. Latvijas teritorija ir salīdzinoši neliela, tomēr, ņemot vērā Eiropas Komisijas ieteikumus un citu dalībvalstu pieredzi, par vietēju mērogu ir uzskatāma Latvijas teritorija 300 kilometru rādiusā no ražošanas vietas. Ierobežota darbība šo noteikumu izpratnē ir tā, ka atlaides ir noteiktas tikai attiecībā uz dzīvnieku izcelsmes pārtiku, ko ražo mājas apstākļos.Lai izvairītos no iespējami negodīgas prakses, noteikumu projekta 10.punktā minētajiem uzņēmumiem piemēro atkāpi, ļaujot piegādāt 30% saražotās dzīvnieku izcelsmes pārtikas, kas nepārsniedz 4000 kg gatavās produkcijas mēnesī. Pēc pārejas perioda beigās šiem uzņēmumiem, lai piegādātu dzīvnieku izcelsmes produktus citam mazumtirdzniecības uzņēmumam, būs nepieciešama uzņēmuma atzīšana. Šāda norma ir noteikta, lai izvairītos no lieliem pārtikas aprites uzņēmumiem, kas izmanto izejvielas, kuras nav iegūtas vietējās saimniecībās, bet ir ievestas un iegūtais produkts tiek pozicionēts kā vietējās izcelsmes. Turklāt ir zināms, ka ir uzņēmumi, kas šādu statusu izmanto negodprātīgi, lai nebūtu nepieciešama uzņēmuma atzīšana.30% no kopējā saražotā dzīvnieku izcelsmes produktu apjoma noteikta, pamatojoties uz Eiropas Parlamenta un Padomes 2004.gada 29.aprīļa Regulas (EK) Nr.[853/2004](http://eur-lex.europa.eu/LexUriServ/LexUriServ.do?uri=CONSLEG:2004R0853:20091101:LV:HTML), ar ko nosaka īpašus higiēnas noteikumus attiecībā uz dzīvnieku izcelsmes pārtiku, 13.apsvērumā ietverto skaidrojumu, ka šāda dzīvnieku izcelsmes produktu piegāde citam mazumtirdzniecības uzņēmumam drīkst būt tikai maza attiecīgā uzņēmuma darbības daļa. Turklāt tiek skatīti citu Eiropas Savienības dalībvalstu normatīvie akti, kuros tiek izmantota minētā atkāpe.Šobrīd ir tādi pārtikas aprites uzņēmumi, kas ražo pārtiku mājas apstākļos un izplata to tikai sev piederošos veikalos, bet tas ir pretrunā ar spēkā esošo normatīvo aktu prasībām. Noteikumu projekta 11.punktā šādiem uzņēmumiem ir ļauts pārejas periodā visu saražoto realizēt sev piederošos veikalos, lai uzņēmums līdz atzīšanai nenonāktu finansiālās grūtībās un varētu iegūt atzīšanai nepieciešamos līdzekļus. Mājražotājs saražoto dzīvnieku izcelsmes pārtiku neierobežotā daudzumā var piegādāt tieši galapatērētājam. Lai citam mazumtirdzniecības uzņēmumam piegādātu vairāk nekā 30% saražotās dzīvnieku izcelsmes pārtikas, mājražotāja uzņēmumam ir nepieciešama atzīšana.Zemkopības ministrijā patlaban tiek izstrādāts projekts par atbalsta piešķiršanu mājražotājiem to uzņēmumu atzīšanai, un šī procesa īstenošanai ir paredzēti divi gadi. Tātad uzņēmumi, kas neatbilst noteikumu projektā noteiktajam statusam kā mājražotāji, varēs izmantot uzņēmuma atzīšanas iespēju, saņemot atbalstu. |
| 3. | Projekta izstrādē iesaistītās institūcijas |  Pārtikas un veterinārais dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Uzņēmumi, kas ražo dzīvnieku izcelsmes pārtiku mājas apstākļos. Pēc Pārtikas un veterinārā dienesta uzraudzības objektu reģistra informācijas, dzīvnieku izcelsmes pārtiku mājas apstākļos ražo 473 uzņēmumi no kopumā esošiem 1029 mājražotāju uzņēmumiem. |
| 2. | Tiesiskā regulējuma ietekme uz tautsaimniecību un administratīvo slogu | Samazināsies administratīvais slogs, jo mājražotājiem būs iespēja piegādāt pārtiku citiem mazumtirdzniecības uzņēmumiem bez uzņēmuma atzīšanas.Tiks veicināta reģionu kulinārā tūrisma attīstība. Tiks radīta iespēja mājražotājiem saražoto pārtiku piegādāt, piemēram, sabiedriskās ēdināšanas uzņēmumiem, kas to savukārt varēs popularizēt, iekļaujot reģionam raksturīgu ēdienu gatavošanā un pasniegšanā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1) Regula Nr.853/2004;2) [Eiropas Parlamenta un Padomes](http://www.l2d.lv/l.php?doc_id=156704) 2004. gada 29. aprīļa Regulu (EK) [Nr. 852/2004](http://www.l2d.lv/leul.php?i=8381) par [pārtikas produktu](http://www.l2d.lv/l.php?doc_id=166030) higiēnu (turpmāk – Regula Nr.852/2004). |
| 2. | Citas starptautiskās saistības |  |
| 3. | Cita informācija | Nav |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | 1) Regula Nr.853/2004;2) Regula Nr.852/2004. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
|  |  |  |  |
| Eiropas Parlamenta un Padomes Regulas Nr.853/2004 1.panta 5.punkta „b” apakšpunkta „ii” apakšpunkts | Noteikumu projekta 1.2.apakšpunkts | Regulas punkts tiek ieviests pilnībā.Noteikumu prasību izpildi nodrošina Pārtikas un veterinārais dienests. | Nav paredzētas stingrākas prasības. Ar minētās regulas punktu tiek noteikts dalībvalsts iespēja izstrādāt normatīvo aktu, ar kuru piemēro atvieglojumus mazumtirdzniecības uzņēmumiem. |
| Eiropas Parlamenta un Padomes Regula Nr.852/2004  | Noteikumu projekta 9.punkts | Regula tiek ieviesta pilnībā. | Nav paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Ja mazumtirdzniecības darbības saistībā ar dzīvnieku izcelsmes pārtikas piegādi citam mazumtirdzniecības uzņēmumam notiek saskaņā ar valsts tiesību aktiem par papildu, vietēja mēroga un ierobežotu darbību, uzņēmums var darboties atbilstoši normatīvajiem aktiem, kas attiecas uz mazumtirdzniecību (Regulu Nr.852/2004). |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts jāiesniedz saskaņošanai Eiropas Komisijā. |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums |  |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
|  |  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija |  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts elektroniski nosūtīts izskatīšanai biedrībām „Lauksaimnieku organizāciju sadarbības padome”, „Zemnieku saeima”, „Latvijas pārtikas tirgotāju asociācija”, „Latvijas Pārtikas uzņēmu federācija”, „Latvijas tirgotāju asociācija”, „Izglītības iestāžu ēdinātāju asociācija”, „Latvijas viesnīcu un restorānu asociācija” „Latvijas lauksaimniecības kooperatīvu asociācija” un „Pārtikas amatnieki”. Noteikumu projekts ievietots Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē | Par Zemkopības ministrijas tīmekļa vietnē ievietoto noteikumu projektu komentāri nav saņemti. |
| 3. | Sabiedrības līdzdalības rezultāti | Atbalsta noteikumu projektu. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

*Anotācijas III un IV sadaļa – projekts šīs jomas neskar.*

# Zemkopības ministrs J.Dūklavs

04.06.2015. 14:33

I.Lāce

1512

67027200, Irita.Lace@zm.gov.lv